Diari Oficial de la Generalitat Valenciana


Sumari del DOGV 6815, del 10-07-2012 (2012/6524)

RESOLUCIÓ de 7 de juny de 2012, del director general de Medi Natural, sobre delegació de competències en matèria d'avaluació de repercussions sobre la Xarxa Natura 2000.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6815

Data del DOGV
:   10-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6524


Data del document
:   07-06-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 7 de juny de 2012, del director general de Medi Natural, sobre delegació de competències en matèria d'avaluació de repercussions sobre la Xarxa Natura 2000. [2012/6524]  
El Decret 60/2012, de 5 d'abril, del Consell, pel qual es regula el règim especial d'avaluació i aprovació, autorització o conformitat de plans, programes o projectes que puguen a afectar la Xarxa Natura 2000, indica en l'article 5 que l'òrgan competent per a avaluar les repercussions sobre la Xarxa Natura 2000 serà l'òrgan gestor de la Xarxa Natura 2000, considerant-se este aquella direcció general que dins de la conselleria competent en matèria de medi ambient tinga encomanades les competències sobre Xarxa Natura 2000.  
  
Per la seua banda, els articles 14 i 15 del Decret 112/2011, de 2 de setembre, del Consell, pel que s'aprova el Reglament Orgànic i Funcional de la Conselleria d'Infraestructures, Territori i Medi Ambient, encomanen a la Direcció General del Medi Natural l'exercici de les competències que li atribueix l'article 70 de la Llei del Consell en matèria d'espais naturals i biodiversitat, adscrivint en concret al Servei d'Espais Naturals i Biodiversitat, sota la seua dependència, l'avaluació de les repercussions de plans i projectes sobre la Xarxa Natura 2000.  
  
Correspon, per tant, al Servei d'Espais Naturals i Biodiversitat la tramitació dels expedients d'avaluació de les repercussions sobre la Xarxa Natura 2000, i al director general de Medi Natural emetre mitjançant una resolució les valoracions preliminars de repercussions sobre la Xarxa Natura 2000 i, en cas de ser necessària una avaluació detallada, també per resolució, les corresponents declaracions de repercussions sobre la Xarxa Natura 2000.  
Igualment, l'article 26 del mencionat Reglament Orgànic i Funcional estableix l'estructura de les direccions territorials d'Alacant, Castelló i València, indicant que als serveis territorials de Medi Ambient els correspon, en el seu àmbit, les funcions concretes que en matèria d'espais naturals siguen atribuïdes per la direcció general competent, d'acord amb els criteris i directrius que la mateixa establisca.   
  
A fi de dotar una major eficàcia i agilitat en la tramitació dels expedients relatius a l'avaluació i aprovació, autorització o conformitat de plans, programes o projectes que puguen a afectar la Xarxa Natura 2000, es considera oportú delegar determinades atribucions en les direccions i serveis territorials.  
En virtut d'això, d'acord amb el que estableix els articles 13 i 14 de la Llei 30/1992, de 26 de novembre, de Règim jurídic de les Administracions Publiques i del Procediment Administratiu Comú i fent ús de les facultats que em conferix l'article 63 del la Llei 5/1983, de 30 de desembre, del Consell, resolc:  
  
Primer  
Delegar en els serveis territorials de Medi Ambient de les direccions territorials d'Alacant, Castelló i València la tramitació dels expedients de repercussions sobre la Xarxa Natura 2000 dels següents projectes relacionats en l'annex Decret 60/2012, de 5 d'abril, pel que es regula el règim especial d'avaluació i aprovació, autorització o conformitat de plans, programes o projectes que puguen a afectar la Xarxa Natura 2000:   
a) Els enunciats en l'annex II del Decret 162/1990, de 15 d'octubre, del Consell, pel que s'aprova el Reglament per a l'execució de la Llei 2/1989, de 3 de març, de la Generalitat, d'Impacte Ambiental, açò és, els sotmesos a estimació d'impacte ambiental.  
b) Els indicats en l'article 63 de la Llei 3/1993, de 9 de desembre, Forestal de la Comunitat Valenciana com sotmesos a estimació d'impacte ambiental.  
c) Els indicats en l'article 24 de la Llei 10/2004, de 9 de desembre, de la Generalitat, del Sòl No Urbanitzable, com sotmesos a estimació d'impacte ambiental.  
d) Els indicats com sotmesos a estimació ambiental en els plans d'ordenació dels recursos naturals i els plans rectors d'ús i gestió dels espais naturals protegits, quan el seu àmbit territorial present coincidència, total o parcial, amb l'àmbit d'aplicació territorial previst en el Decret 60/2012, de 5 d'abril.  
  
Segon  
Delegar en els serveis territorials de Medi Ambient de les direccions territorials d'Alacant, Castelló i València, així mateix, la tramitació dels expedients de repercussions sobre la Xarxa Natura 2000 dels projectes enunciats en el punt 6 de l'annex del Decret 60/2012, de 5 d'abril, açò és, dels que es desenvoluparan en sòl diferent del classificat com a urbà consolidat sotmesos a llicència ambiental, declaració responsable o a comunicació ambiental, sempre que no estiguen sotmesos a declaració d'impacte ambiental o a estimació ambiental de conformitat amb la legislació nacional o autonòmica.  
  
Tercer  
Així mateix, quan les normes de gestió dels espais de la Xarxa Natura 2000, de conformitat amb el que establix el punt 8 de l'annex del Decret 60/2012, establisquen la necessitat de realitzar una avaluació de repercussions de projectes no previstos en els apartats anteriors, correspondrà als serveis territorials de Medi Ambient la tramitació dels corresponents expedients sempre que es tracte de projectes i actuacions que es referisquen als camps següents:  
  
a) La construcció, reconstrucció o remodelació d'edificacions aïllades o instal·lacions en sòl no urbanitzable, destinades a activitats agrícoles, ramaderes, forestals o cinegètiques.  
b) La construcció, reconstrucció o remodelació de vivendes unifamiliars aïllades en sòl no urbanitzable.  
c) La construcció, reconstrucció o remodelació d'edificacions aïllades o instal·lacions en sòl no urbanitzable, destinades a ús turístic. Exemples: allotjaments rurals, establiments de restauració, campaments i semblants.  
d) La senyalització de camins per a la pràctica senderista o ciclista.  
e) Les actuacions agrícoles relacionades amb la pràctica habitual d'aquesta activitat. S'inclou la recuperació d'antics cultius amb superfície inferior a 10 hectàrees, excepte indicació en contra continguda en els instruments d'ordenació o gestió dels espais protegits.   
  
f) Les actuacions silvícoles, incloent aprofitaments forestals i conservació i millora de masses forestals. Control de canyars i altres formacions invasores.  
g) La construcció i manteniment de línies elèctriques.  
h) L'obertura, manteniment i millora de camins i pistes rurals i forestals.  
i) Les autoritzacions d'abocament d'aigües residuals i les concessions per a aprofitament d'aigües subterrànies.  
  
Quart  
D'acord amb els apartats anteriors, es delega en els directors territorials d'Alacant, Castelló i València l'emissió, mitjançant una resolució, de les valoracions preliminars i, si és el cas, de les declaracions de repercussions sobre la Xarxa Natura 2000 respecte dels projectes mencionats en els apartats anteriors.  
  
Cinqué  
La delegació de competències que es disposa en la present resolució no serà obstacle perquè la Direcció General de Medi Natural puga avocar el coneixement i la resolució de tots els expedients que considere oportú de conformitat amb el que estableix l'article 14 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
Igualment, la present delegació de competències podrà ser revocada en qualsevol moment per l'òrgan delegatori, de conformitat amb el que establix l'article 13.6 de la precitada Llei 30/1992, de 26 de novembre, i l'article 63.5 de la Llei 5/1983, de 30 de desembre, del Consell.  
  
  
Sisé  
Les resolucions que es dicten en virtut de la delegació conferida per esta resolució es consideraran dictades per l'òrgan delegatori, de conformitat amb el que estableix el en l'article 13.4 de la Llei 30/1992, de 26 de novembre.  
  
Seté  
Sempre que es faça ús d'aquesta delegació de competències haurà de fer-se constar aquest fet en la resolució adoptada, de conformitat amb allò que s'ha indicat en l'article 13.4 de la Llei 30/1992, de 26 de novembre, i en l'article 63.6 de la Llei 5/1983, de 30 de desembre, del Consell. Igualment, les resolucions dictades a l'empara de la present delegació hauran de ser comunicades a la Direcció General del Medi Natural.   
  
Huité  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
  
València, 7 de juny de 2012.- El director general de Medi Natural: Alfredo González Prieto.